Fid-19 ta' April 2021, il-Kunsill adotta konklużjonijiet dwar Strateġija tal-UE għall-kooperazzjoni fl-Indo-Paċifiku [1]. Bħala segwitu għall-konklużjonijiet tal-Kunsill, il-Kummissjoni u r-Rappreżentant Għoli ppreżentaw Komunikazzjoni Konġunta dwar l-Istrateġija tal-UE għall-Indo-Paċifiku fis-16 ta' Settembru 2021. Għaliex hemm bonn Strateġija tal-UE għall-kooperazzjoni fl-Indo-Paċifiku? Ir-reġjun Indo-Paċifiku qed isir dejjem aktar strateġikament importanti għall-UE. Il-piż ekonomiku, demografiku u politiku dejjem jikber tar-reġjun jagħmluh attur ewlieni fit-tfassil tal-ordni internazzjonali u fl-indirizzar tal-isfidi globali. L-UE u l-Indo-Paċifiku huma interkonnessi ħafna. L-UE diġà hija l-akbar investitur, is-sieħba ewlenija fil-kooperazzjoni għall-iżvilupp u waħda mill-akbar sieħba kummerċjali fir-reġjun Indo-Paċifiku. Flimkien, l-Indo-Paċifiku u l-Ewropa għandhom aktar minn 70 % tal-kummerċ globali fil-prodotti u s-servizzi, kif ukoll aktar minn 60 % tal-flussi ta' investiment dirett barrani. Madankollu, id-dinamika attwali fl-Indo-Paċifiku wasslet għal kompetizzjoni ġeopolitika intensa li żiedet it-tensjonijiet fuq il-kummerċ u l-ktajjen tal-provvista kif ukoll f'oqsma teknoloġiċi, politiċi u ta' sigurtà. Din hija r-raġuni għaliex l-UE ddeċidiet li żżid l-impenn strateġiku tagħha mar-reġjun Indo-Paċifiku. X'inhuma l-elementi ewlenin tal-Istrateġija tal-UE dwar l-Indo-Paċifiku? L-impenn akbar tal-UE fl-Indo-Paċifiku għandu l-għan li jżomm Indo-Paċifiku ħieles u miftuħ għal kulħadd filwaqt li jibni sħubijiet b'saħħithom u dejjiema. Il-messaġġ bażiku huwa li l-UE ser tapprofondixxi l-impenn tagħha mas-sħab fl-Indo-Paċifiku biex twieġeb għal dinamiċi emerġenti li qed jaffettwaw l-istabbiltà reġjonali. L-approċċ tal-UE huwa mfassal biex irawwem ordni internazzjonali bbażat fuq ir-regoli, kundizzjonijiet ekwi, kif ukoll ambjent miftuħ u ġust għall-kummerċ u l-investiment, l-indirizzar tat-tibdil fil-klima u l-appoġġ għall-konnettività mal-UE. F'dan il-kuntest, il-Komunikazzjoni Konġunta tenfasizza seba' oqsma ta' prijorità għall-azzjoni tal-UE: L-istrateġija tal-UE dwar l-Indo-Paċifiku hija stedina lis-sħab tagħna fir-reġjun biex flimkien jindirizzaw l-isfidi komuni u jiddefendu d-dritt internazzjonali u jiddefendu l-valuri u l-prinċipji li aħna impenjati għalihom. X'azzjonijiet se tieħu l-UE fil-qasam tas-sigurtà u d-difiża? L-UE ser tippromwovi arkitettura tas-sigurtà reġjonali miftuħa u bbażata fuq ir-regoli, inklużi linji sikuri ta' komunikazzjoni, bini ta' kapaċità u preżenza navali msaħħa mill-Istati Membri tal-UE fl-Indo-Paċifiku. Barra minn hekk, l-UE ser tfittex li twettaq aktar eżerċizzji konġunti u waqfiet fil-portijiet mas-sħab Indo-Paċifiċi, inklużi eżerċizzji multilaterali, biex tiġġieled il-piraterija u tipproteġi l-libertà tan-navigazzjoni fir-reġjun. L-UE ser tintensifika d-djalogi tagħha mas-sħab dwar is-sigurtà u d-difiża, inkluż il-ġlieda kontra t-terroriżmu u ċ-ċibersigurtà. L-UE ser tappoġġa wkoll il-kapaċità tas-sħab fl-Indo-Paċifiku biex jiżguraw is-sigurtà marittima. L-UE ser issaħħaħ ukoll il-bini tal-kapaċità għas-sħab biex tiġi indirizzata ċ-ċiberkriminalità. L-istrateġija tal-Indo-Paċifiku tal-UE hija diretta kontra ċ-Ċina? L-approċċ tal-UE lejn ir-reġjun huwa wieħed ta' kooperazzjoni mhux konfrontazzjoni. L-impenn imġedded tagħna lejn ir-reġjun jinkludi s-sħab kollha li jixtiequ jikkooperaw mal-UE. Aħna ser nadattaw din il-kooperazzjoni skont oqsma speċifiċi fejn is-sħab jikkondividu prinċipji, valuri jew interess reċiproku. L-UE ser issegwi wkoll l-impenn multidimensjonali tagħha maċ-Ċina[2] , billi tinvolvi ruħha bilateralment biex tippromwovi soluzzjonijiet għal sfidi komuni, tikkoopera dwar kwistjonijiet ta' interess komuni u tinkoraġġixxi liċ-Ċina biex tagħmel il-parti tagħha għal reġjun Indo-Paċifiku paċifiku u b'saħħtu. Id-drittijiet tal-bniedem se jkunu parti mill-Istrateġija tal-UE fl-Indo-Paċifiku? L-UE ser tibqa' difensur konsistenti tad-drittijiet tal-bniedem u d-demokrazija u ser tkompli tuża l-għodod kollha għad-dispożizzjoni tagħha: djalogi u konsultazzjonijiet politiċi u dwar id-drittijiet tal-bniedem, preferenzi kummerċjali u l-integrazzjoni ta' konsiderazzjonijiet dwar id-drittijiet tal-bniedem fil-politiki u l-programmi kollha tal-UE. L-UE ser tkompli tuża r-reġim ta' miżuri restrittivi (sanzjonijiet) tagħha kontra individwi, entitajiet u korpi responsabbli għal, involuti fi, jew assoċjati ma' ksur u abbużi serji tad-drittijiet tal-bniedem madwar id-dinja. Hemm xi azzjonijiet konkreti li l-UE se tieħu biex timplimenta l-Istrateġija tagħha fl-Indo-Paċifiku? L-implimentazzjoni tal-istrateġija tal-UE se tinkludi għadd ta' azzjonijiet, b'mod partikolari: Għal Aktar Informazzjoni Konklużjonijiet tal-Kunsill dwar Strateġija tal-UE għall-kooperazzjoni fl-Indo-Paċifiku Skeda informattiva dwar l-Istrateġija tal-UE għall-Kooperazzjoni fl-Indo-Paċifiku Diskors dwar l-Istat tal-Unjoni mill-President von der Leyen [1] https://data.consilium.europa.eu/doc/document/ST-7914-2021-INIT/en/pdf [2] Komunikazzjoni Konġunta: UE-Ċina; Prospettiva Strateġika, 12 ta' Marzu 2019